***21.06.2021. lēmumu Nr. 25***

**447) 1.2.8. §** **Par papildu informācijas pieprasīšanu, publiskās apspriešanas rīkošanu par koku ciršanu Rīgā, Skanstes ielas teritorijā (kadastra apzīmējums 0100 024 0358; 0100 024 4240; 0100 024 9014) saistībā ar būvniecību** **un administratīvā akta izdošanas termiņa pagarināšanu**

**Nolemj:**

1. lūgt koku ciršanas ierosinātājam līdz 03.08.2021. iesniegt Būvvaldes Apstādījumu inspekcijā papildinformāciju par iespēju saglabāt 1 vītolu ø 30/40 cm Rīgā, Skanstes ielas teritorijā (kadastra apzīmējums 0100 024 0358), tai pat laikā iesniegt koriģētu ģenerālplāna skici, kur netiek paredzēta apstādījumu “saliņa” starp gājēju ceļu un veloceļu šajā posmā, sakļaujot abus ceļus kopā, līdz ar to pieļaujot iespēju paredzēt cirst 3 vītolus ø 30, 40, 30 cm. Kā arī iesniegt papildinformāciju par iespēju saglabāt 1 ozolu ø 65 cm Rīgā, Skanstes ielas teritorijā (kadastra apzīmējums0100 024 9014), kā arī iesniegt arborista novērtējumu par būvniecības ietekmi uz projekta robežās augošajiem kokiem;
2. no 06.07.2021. līdz 19.07.2021. rīkot publisko apspriešanu par 7 vītolu ø 60/40/40, 60, 30/40, 30, 40, 30, 40 cm, 1 ievas ø 20 cm un 1 bērza ø 15/15 cm (celma caurmērs lielāks par 20 cm) ciršanu Rīgā, Skanstes ielas teritorijā (kadastra apzīmējums 0100 024 0358), par 5 vītolu ø 35/40, 15/20/25, 20, 20/20/30, 15 (celma caurmērs lielāks par 20 cm) un 1 ozola ø 60 cm ciršanu Rīgā, Skanstes ielas teritorijā (kadastra apzīmējums 0100 024 4240) un par 1 ošlapu kļavas ø 15/15/15 cm, kā arī 1 ozola ø 65 cm ciršanu Rīgā, Skanstes ielas teritorijā (kadastra apzīmējums0100 024 9014);
3. lūgt koku ciršanas ierosinātāju publiskās apspriešanas par koku ciršanu planšetes elektroniski (ne lielākas par 5 MB) iesniegt saskaņošanai Rīgas pilsētas būvvaldē līdz 01.07.2021. Ne vēlāk kā līdz 05.07.2021. iesniegt vienpusēju planšeti Rīgas pilsētas būvvaldē Rīgā, Amatu ielā 4, attiecīgi vienpusējo planšeti atstājot pie Rīgas pilsētas būvvaldes telpās izvietotās dokumentu kastes, vienpusēju planšeti izvietot Rīgas pilsētas Apkaimju iedzīvotāju centrā Rīgā, Brīvības ielā 49/53;
4. lūgt koku ciršanas ierosinātāju ne vēlāk kā līdz 05.07.2021. trešo no saskaņotajām planšetēm izvietot pie nociršanai plānotajiem kokiem vai to tuvumā,
5. pagarināt administratīvā akta izdošanas termiņu līdz 13.08.2021.